Θόρφιν Καρλσέφνι

Ο **Θόρφιν Καρλσέφνι** () (Σύμφωνα με τη *"Σάγκα του Έρικ Έρικσον"*) ήταν θαλασοπόρος από την Ισλανδία. Ακολούθησε τον Λέιφ Έρικσον στην Βίνλαντ (1000) και για κάποιο σύντομο χρονικό διάστημα προσπάθησε να ιδρύσει μια μόνιμη κοινότητα μαζί με την σύζυγο του Γκούντριντ Θορμπιαρναρντότιρ και τους συνοδούς τους.

## Βιογραφία

Οι εκστρατείες του Θόρφιν Καρλσέφνι καταγράφονται στα *"Σάγκας των Γροιλανδών"* και στα *"Σάγκας του Έρικ του Ερυθρού"*, τα δύο Σάγκας έχουν το όνομα *"Τα Βίνλαντ Σάγκας"*. Οι δύο πηγές έχουν κάποιες σημαντικές διαφορές στην εξιστόρηση των γεγονότων. Ο Θόρφιν Καρλσέφνι συναντήθηκε στην Γροιλανδία και παντρεύτηκε με την Γκούντριντ Θορμπιαρναρντότιρ χήρα του Θόρβαλντ Έρικσον, αδελφού του Έρικ που είχε σκοτωθεί στην Βίνλαντ. Η Γκούντριντ Θορμπιαρναρντότιρ βρισκόταν υπό την φροντίδα του κουνιάδου της Λέιφ Έρικσον σε ένα κτήμα που του είχε παραχωρήσει ο πατέρας του Έρικ ο Ερυθρός που είχε πεθάνει από επιδημία (1003), στο ίδιο κτήμα ο Έρικ ο Ερυθρός φιλοξένησε την νύφη του. Σύμφωνα με τα *"Σάγκας των Γροιανδών"* ο Θόρφιν αποφάσισε να πάει στην Βίνλαντ ύστερα από έντονη επιμονή της συζύγου του Γκούντριντ, ο Λέιφ Έρικσον ήταν έτοιμος να του δανείσει τα σπίτια που είχε οικοδομήσει εκεί αλλά με αντάλλαγμα. Την ίδια εποχή βρισκόταν στην Βίνλαντ ως έποικος η αδελφή του Λέιφ Φρέυντις Έιρικσντοττιρ, πιθανότατα σύμφωνα με τα *"Σάγκας του Έρικ Έρικσον"* συνόδευσε το ταξίδι του Θόρφιν Καρλσέφνι ή σύμφωνα με τα *"Σάγκας των Γροιλανδών"* ηγήθηκε η ίδια σε μια εκστρατεία που κατέληξε σε σφαγή. Τα *"Σάγκας των Γροιλανδών"* αναφέρουν ότι ο Θόρφιν Καρλσέφνι αναχώρησε από την Γροιλανδία υπό την συνοδεία 60 ανδρών και 5 γυναικών, ακολούθησε την ίδια διαδρομή στην οποία είχαν προηγηθεί ο Έρικ Έρικσον και ο Θόρβαλντ Έρικσον. Τα *"Σάγκας του Έρικ Έρικσον"* περιγράφουν πιο αναλυτικά το ταξίδι καταγράφοντας ότι πήρε μαζί του 3 πλοία με 140 άνδρες το καθένα.

Ο Θόρφιν Καρλσέφνι και η Γκούντριντ Θορμπιαρναρντότιρ έκαναν στην Βίνλαντ έναν γιο τον Σνόρι Τόρφινσον, ήταν το πρώτο παιδί Ευρωπαϊκής καταγωγής που γεννήθηκε στον Νέο Κόσμο. Η ακριβής τοποθεσία του οικισμού του Θόρφιν δεν είναι γνωστή, πιθανότατα πρόκειται για τον οικισμό Λ' Ανζ ο Μήντοους στην Νέα Γη και Λαμπραντόρ που ανακάλυψαν οι αρχαιολόγοι. Οι ανασκαφές που έγιναν στην κατοικία του Θόρφιν Καρλσέφνι στην Γροιλανδία (1930) ανακάλυψαν κοιτάσματα Άνθρακα με προέλευση από το Ρόουντ Άιλαντ. Η παρουσία λίγων γυναικών ανάμεσα σε πολλούς άνδρες προκάλεσε διχόνοια στον οικισμό, το αποτέλεσμα ήταν να τον εγκαταλείψουν το καλοκαίρι του 1006. Ο Θόρφιν Καρλσέφνι επέστρεψε στην Γροιλανδία με ασφάλεια αλλά πολλοί από τους συνοδούς του πνίγηκαν από τρικυμία στα ανοιχτά της θάλασσας της Ιρλανδίας.

## Οι αντιφάσεις των Σάγκας

### Τα Σάγκας των Γροιλανδών

Τα *"Σάγκας του Έρικ του Ερυθρού"* πολλές φορές διαστρεβλώνουν τα γεγονότα με στόχο να αποδώσουν περισσότερα κατορθώματα στον Θόρφιν Καρλσέφνι. Ο Θόρβαλντ Έρικσον είναι βέβαιο ότι είχε οδηγήσει την δική του αποστολή στην Βίνλαντ πριν τον Θόρφιν Καρλσέφνι, εκεί δολοφονήθηκε από τα βέλη των ιθαγενών της βόρειας Αμερικής *"Σκρέλινγκ"* (μεταφράζεται στα Σκανδιναβικά ως *"εξαθλιωμένοι"*) πριν φτάσει ο Καρλσέφνι. Τα *"Σάγκας του Έρικ του Ερυθρού"* αναβάλουν σκόπιμα τον θάνατο του Θόρβαλντ, εμφανίζουν με αυτόν τον τρόπο τον Θόρφιν Καρλσέφνι να τον συνοδεύσει στο νέο του ταξίδι στην Βίνλαντ όπου βρήκε τον θάνατο από έναν γίγαντα μονοπόδαρο. Τα ίδια έπη αποδίδουν στον Θόρφιν Καρλσέφνι την ονομασία του Μέρκλαντ και της Χέλουλαντ που ταυτίζεται με την Γη του Μπάφιν. Τα *"Έπη των Γροιλαδών"* σε πλήρη αντίθεση αποδίδουν την ονομασία τους στον Λέιφ Έρικσον όπως είναι ιστορικά τεκμηριωμένο. Η περιοχή που ναυάγησε ο Θόρβαλντ Έρικσον βρισκόταν κοντά στο Ρέικιαβικ, το μνημείο αποδίδεται στον ίδιον και όχι σε κάποιον ανώνυμο ναυαγό όπως παρουσιάζουν τα *"Χρονικά του Έρικ Έρικσον"*. Τα *"Σάγκας των Γροιλανδών"* έγραψαν ότι ο Θόρφιν Καρλσέφνι ξεκίνησε το ταξίδι του αμέσως μετά τον γάμο του με την Γκούντριντ Θορμπιαρναρντότιρ, τα έπη είχαν προβλέψει τον γάμο από την εποχή που ζούσε ο πρώτος της σύζυγος Θόρβαλντ Έρικσον. Η αποστολή μετέφερε γυναίκες και ζώα γεγονός που δείχνει ότι υπήρχε στόχος για κάποια εγκατάσταση στην περιοχή, έκοβαν ξυλεία, κυνηγούσαν ψάρια και πουλιά, τρυγούσαν σταφύλια και έφαγαν μια παραθαλάσσια φάλαινα. Οι έποικοι έφεραν μαζί τους έναν ταύρο που τρόμαξε τους *"Σκρέλινγκ"*, προσπάθησαν να τους ηρεμήσουν με την προσφορά γάλατος αλλά εκείνοι αρρώστησαν και τους επιτέθηκαν. Η σύζυγος του Γκούντριντ Θορμπιαρναρντότιρ γέννησε τον γιο τους Σνόρι Τόρφινσον και κατόπιν επέστρεψαν στην Γροιλανδία.

### Τα Σάγκας του Έρικ του Ερυθρού

Τα *"Σάγκας του Έρικ του Ερυθρού"* απεικονίζουν τον Θόρφιν Καρλσέφνι ως έναν επιτυχημένο έμπορο από την βόρειο Ιρλανδία, φτάνει στην Γροιλανδία με 40 άνδρες, τον φιλοξενεί ο Έρικ ο Ερυθρός. Ο Θόρφιν Καρλσέφνι παντρεύτηκε τον χειμώνα του ίδιου έτους την Γκούντριντ και συνόδευσαν με 40 άνδρες και τρία πλοία τον Θόρβαλντ στην αναζήτηση της Βίνλαντ. Η αποστολή περνάει τον χειμώνα σε μια λωρίδα γης στην οποία δύο δούλοι ανιχνευτές βρήκαν σταφύλια και άγρια σιτηρά. Η κατανάλωση κρέατος φάλαινας προκάλεσε διχόνοια και ασθένειες, ο Θόρβαλντ Έρικσον δήλωσε ότι το κρέας της φάλαινας είναι ευλογία του θεού Θωρ με αποτέλεσμα οι χριστιανοί της ομάδας του να συγκρουστούν μαζί του και να διαχωριστούν. Η αποστολή του Θόρφιν Καρλσέφνι θα ανακαλύψει αργότερα μια περιοχή πλούσια γεμάτη με σιτάρι, ψάρια και κυνήγι, προσπαθούν να συναντήσουν τους *"Σκρέλινγκ"* που κυκλοφορούν με σκεπασμένες βάρκες. Οι *"Σκρέλινγκ"* φεύγουν και οι Γροιλανδοί της αποστολής περνούν εκεί τον χειμώνα, ασχολήθηκαν με την φροντίδα των ζώων τους.

Την άνοιξη συναντούν ξανά τους *"Σκρέλινγκ"*, ξεκινούν εμπορικές σχέσεις αλλά ένας ταύρος ξέφυγε από τους Γροιλανδούς με αποτέλεσμα οι *"Σκρέλινγκ"* να τρομάξουν και να αποχωρήσουν. Οι *"Σκρέλινγκ"* επέστρεψαν σε τρεις βδομάδες με εχθρικές προθέσεις, ακολούθησαν συγκρούσεις με αποτέλεσμα οι Γροιλανδοί να δραπετεύσουν από το δάσος. Ο Θόρφιν Καρλσέφνι και οι άντρες του τελικά σώθηκαν από την Φρέυντις Έιρικσντοττιρ, τρόμαξε τους *"Σκρέλινγκ"* χτυπώντας το γυμνό της στήθος με ένα σπαθί που είχε πάρει από τους σκοτωμένους Γροιλανδούς. Η αποστολή των Γροιλανδών επιστρέφει βόρεια και ο 
Θόρφιν Καρλσέφνι αναζητεί μάταια τον Θόρβαλντ Έρικσον. Οι άντρες του Θόρφιν Καρλσέφνι συναντούν τον περίεργο γίγαντα με το ένα πόδι που πυροβολεί με ένα βέλος τον νεκρό Θόρβαλντ Έρικσον. Η αποστολή αποφασίζει να επιστρέψει στην Γροιλανδία, συναντούν στο Μάρκλαντ πέντε *"Σκρέλινγκ"* τρείς ενήλικους και δυο παιδιά, οι ενήλικοι εξαφανίζονται στην γη ενώ τα παιδιά μεταφέρονται στην Γροιλανδία, διδάσκονται Νορβηγικά και βαπτίζονται χριστιανοί. Ο Θόρφιν Καρλσέφνι και η Γκούντριντ Θορμπιαρναρντότιρ επιστρέφουν μετά από λίγο καιρό στο αγρόκτημα τους στην Ισλανδία.

## Παραπομπές



## Πηγές

*Storm, Gustav, ed. (1891), Eiríks saga rauða og Flatøbogens Grænlendingaþáttr: samt uddrag fra Ólafssaga Tryggvasonar, S. L. Møllers bogtr.
*Magnusson, Magnus; Pálsson, Hermann (1965), The Vinland Sagas, Penguin, ISBN 0-14-044154-9, with indices for Personal Names and Place Names.
*Smiley, Jane, ed. (2001), "The Vinland Sagas", The Sagas of the Icelanders, translated by Kunz, Keneva, Viking Penguin, σσ. 626–676.
*Ellwood, T. (1898), "Part III, Ch. X", The Book of the Settlement of Iceland: translated from the original Icelandic of Ari the Learned, Kendal: T. Wilson, σ. 136
*Pálsson, Hermann (2007), "§208. Thord", Landnámabók, Univ. of Manitoba Press, σ. 93.
*DeCosta, Benjamin Franklin (1901), The pre-Columbian discovery of America, by the Northmen: With Translations from the Icelandic Sagas, J. Munsell's son
*Jones, Gwyn (1989) [1968]. A history of the Vikings (Open Library). Oxford University Press. σ. 300.

Καρλσέφνι
Καρλσέφνι